Publication: Magyar Közlöny
Issue: MK-2010-49 (Year: 2010, Number: 49)
Era: contemporary
Section: Jegyzõkönyv („SOLAS 1974/1978.”) mellékletének kihirdetésérõl szóló 35/2001. (X. 12.) KöViM rendelettel bevezetett
Paragraph Index: 214

b) a következõ, felelõsségre vonatkozó rendelkezésekben: ba) ha jogerõs bírósági vagy választottbírósági ítélet a hajózási hatóság balesetbõl vagy havariából eredõ kártérítési felelõsségét megállapítja, és vagyoni kár, személyi sérülés vagy haláleset miatt kártérítésre kötelezi, azonban a bíróság megállapította, hogy a kárt az elismert szervezet alkalmazottjának, megbízottjának vagy a nevében eljáró más személynek szándékos cselekedete vagy mulasztása, illetve súlyos gondatlansága okozta, a hajózási hatóság az elismert szervezettõl kártérítésre jogosult olyan mértékben, amennyiben a károkozásért az elismert szervezet felel, bb) ha jogerõs bírósági vagy választottbírósági ítélet a hajózási hatóság balesetbõl vagy havariából eredõ kártérítési felelõsségét megállapítja, és személyi sérülés vagy haláleset miatt kártérítésre kötelezi, azonban a bíróság megállapította, hogy a kárt az elismert szervezet alkalmazottjának, megbízottjának vagy a nevében eljáró más személynek szándékos cselekedete vagy mulasztása, illetve súlyos gondatlansága okozta, a hajózási hatóság az elismert szervezettõl kártérítésre jogosult olyan mértékben, amennyiben a károkozásért az elismert szervezet felel, de legfeljebb 4 millió euró összeghatárig, bc) ha jogerõs bírósági vagy választottbírósági ítélet a hajózási hatóság balesetbõl vagy havariából eredõ kártérítési felelõsségét megállapítja, és vagyoni kár miatt kártérítésre kötelezi, azonban a bíróság megállapította, hogy a kárt az elismert szervezet alkalmazottjának, megbízottjának vagy a nevében eljáró személynek szándékos cselekedete vagy mulasztása, illetve súlyos gondatlansága okozta, a hajózási hatóság az elismert szervezettõl kártérítésre jogosult olyan mértékben, amennyiben a károkozásért az elismert szervezet felel, de legfeljebb 2 millió euró összeghatárig,

Source: https://magyarkozlony.hu/hivatalos-lapok/d21a6b237291de7b836f1e20722c8196d6aea5e1/dokumentumok/27811b436aeaf4a741d843e7e7ba0a41a43c015a/letoltes